CELEX: 32015R1322
Language: hr
Date: 2015-07-31 00:00:00
Title: Provedbena uredba Vijeća (EU) 2015/1322 od 31. srpnja 2015. o provedbi članka 11. stavaka 1. i 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

1.8.2015   
            
            
               HR
            
            
               Službeni list Europske unije
            
            
               L 206/1
            
         PROVEDBENA UREDBA VIJEĆA (EU) 2015/1322
   od 31. srpnja 2015.
   o provedbi članka 11. stavaka 1. i 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 753/2011 od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (1), a posebno njezin članak 11. stavke 1. i 4.,
   budući da:
   
               (1)
            
            
               Vijeće je 1. kolovoza 2011. donijelo Uredbu (EU) br. 753/2011.
            
         
               (2)
            
            
               Odbor Vijeća sigurnosti Ujedinjenih naroda, osnovan u skladu sa stavkom 30. Rezolucije Vijeća sigurnosti UN-a 1988 (2011), izmijenio je 23. rujna 2014. i 27. ožujka 2015. popis pojedinaca, skupina, poduzeća i subjekata koji podliježu mjerama ograničavanja.
            
         
               (3)
            
            
               Prilog I. Uredbi (EU) br. 753/2011 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog I. Uredbi (EU) br. 753/2011 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. srpnja 2015.
      
         
            Za Vijeće
         
         
            Predsjednik
         
         J. ASSELBORN
      
   
   
      (1)  SL L 199, 2.8.2011., str. 1.
   
   
      PRILOG
      
                  I.
               
               
                  Dolje navedeni unosi dodaju se popisu navedenom u Prilogu I. Uredbi (EU) br. 753/2011:
                  A.   Pojedinci povezani s talibanima
                  
                           
                              1.
                           
                           
                              
                                 Abdul Basir Noorzai (alias: (a) Haji Abdul Basir, (b) Haji 'Abd Al-Basir, (c) Haji Basir Noorzai, (d) Abdul Baseer, (e) Abdul Basir).
                              
                                 Titula: hadži. Adresa: Chaman, pokrajina Balučistan, Pakistan. Datum rođenja: (a) 1965., (b) 1960., (c) 1963. Mjesto rođenja: pokrajina Balučistan, Pakistan. Državljanstvo: afganistansko. Br. putovnice: broj pakistanske putovnice AA3829182. Nacionalni identifikacijski br.: pakistanski nacionalni identifikacijski broj 5420124679187. Ostale informacije: vlasnik društva Haji Basir and Zarjmil Company Hawala koje pruža financijske usluge talibanima u regiji. Datum uvrštenja na popis UN-a: 27.3.2015.
                              Dodatne informacije iz sažetka razlogâ za uvrštenje na popis koji je pripremio Odbor za sankcije:
                              Abdul Basir Noorzai uvršten je na popis 27. ožujka 2015. u skladu sa stavkom 2. Rezolucije 2160 (2014) zbog „sudjelovanja u financiranju, planiranju, olakšavanju, pripremi ili počinjenu radnji ili aktivnosti” onih koji su uvršteni na popis i drugih pojedinaca, skupina, poduzeća ili subjekata povezanih s talibanima koji predstavljaju prijetnju miru, stabilnosti i sigurnosti u Afganistanu, „ili su povezani s njima, u njihovo ime ili uz njihovu potporu” te „drugih radnji ili aktivnosti ili u njihovu potporu”.
                              Dodatne informacije:
                              Haji Abdul Basir (Basir) vlasnik je društva Haji Basir and Zarjmil Company Hawala i upravlja njime. Basir je imao ovlast za distribuiranje novca talibanima te je tijekom posljednjih nekoliko godina, putem svoje hawale, pripadnicima talibana u regiji distribuirao tisuće dolara. Basir je putem svoje hawale financirao aktivnosti talibana, prenosio novac starješinama talibana i olakšavao putovanje doušnikâ talibana.
                              Basira se od 2012. smatralo glavnom osobom za konverziju novca za visoke vođe talibana. Osim toga, Basir je u 2010. prikupljao donacije za talibane od pakistanskih i afganskih iseljenika koji žive u Japanu, Ujedinjenim Arapskim Emiratima i Singapuru.
                           
                        B.   Subjekti i druge skupine i poduzeća povezani s talibanima
                  
                           
                              1.
                           
                           
                              
                                 Haji Basir and Zarjmil Company Hawala (alias: (a) Haji Bashir and Zarjmil Hawala Company, (b) Haji Abdul Basir and Zar Jameel Hawala, (c) Haji Basir Hawala, (d) Haji Baseer Hawala, (e) Haji Abdul Basir Exchange Shop, (f) Haji Basir and Zarjamil Currency Exchange, (g) Haji Zar Jamil, Haji Abdul Baseer Money Changer.
                              
                                 Adresa: (a) podružnica br. 1: Sanatan (varijanta Sanatin) Bazaar, Sanatan Bazaar Street, u blizini Trench (varijanta Tranch) Road, Chaman, pokrajina Balučistan, Pakistan, (b) podružnica br. 2: Quetta, Pakistan, (c) podružnica br. 3: Lahore, Pakistan, (d) podružnica br. 4: Pešavar, Pakistan, (e) podružnica br. 5: Karachi, Pakistan, (f) podružnica br. 6: Islamabad, Pakistan, (g) podružnica br. 7: pokrajina Kandahar, Afganistan, (h) podružnica br. 8: pokrajina Herat, Afganistan, (i) podružnica br. 9: pokrajina Helmand, Afganistan, (j) podružnica br. 10: Dubai, Ujedinjeni Arapski Emirati, (k) podružnica br. 11: Iran. Ostale informacije: (a) pružatelj novčanih usluga kojima su se visoki vođe talibana koristili za prijenos sredstava zapovjednicima talibana u regiji, (b) u vlasništvu Abdula Basira Noorzaija. Datum uvrštenja na popis UN-a: 27.3.2015.
                              Dodatne informacije iz sažetka razlogâ za uvrštenja na popis koji je pripremio Odbor za sankcije:
                              Društvo Haji Basir and Zarjmil Company Hawala uvršteno je na popis 27. ožujka 2015. u skladu sa stavkom 2. Rezolucije 2160 (2014) zbog „sudjelovanja u financiranju, planiranju, olakšavanju, pripremi ili počinjenu radnji ili aktivnosti” onih koji su uvršteni na popis i drugih pojedinaca, skupina, poduzeća ili subjekata povezanih s talibanima koji predstavljaju prijetnju miru, stabilnosti i sigurnosti u Afganistanu, „ili su povezani s njima, u njihovo ime ili uz njihovu potporu” te „drugih radnji ili aktivnosti ili u njihovu potporu”.
                              Dodatne informacije:
                              Abdul Basir Noorzai vlasnik je društva Haji Basir and Zarjmil Company Hawala (Basir Zarjmil Hawala) u Chamanu u pokrajini Balučistan u Pakistanu. To društvo distribuira novac pripadnicima talibana u regiji. Visoki vođe talibana u regiji preferirali su prenositi novac zapovjednicima talibana putem hawale Basira Zarjmila i mjenjačnice Hajija Khairullaha Hajija Sattara.
                              Hawala Basira Zarjmila distribuirala je tisuće dolara zapovjednicima talibana u regiji u 2013., čime je olakšano financiranje operacija talibana. Hawala Basira Zarjmila je u 2012. za talibane provela transakcije povezane s oružjem i drugim operativnim troškovima koje se mjere u tisućama dolara.
                           
                        
            
                  II.
               
               
                  Dolje navedeni unos briše se s popisa navedenog u Prilogu I. Uredbi (EU) br. 753/2011:
                  A.   Pojedinci povezani s talibanima
                  
                           
                              121.
                           
                           
                              Sangeen Zadran Sher Mohammad